تورکیه پرزیدنتی معاوینی فواد اوکتای، رومانیادا شرف قوناغی اولا‌راق قاتیلدیغی دؤردلو ذیروه ایله باغلی بیانات‌لار وئردی.
فواد اوکتای، باشکند بوخارست‌ده رئال‌لاشان رومانیا-بولغاریستان-صیربیستان-یونانیستان دؤردلو ذیروه‌سینه شرف قوناغی اولا‌راق قاتیلیب.
پرزیدنت معاوینی ایجلاس چرچیوه‌سینده رومانیا باش ناظیری ویوریکا دانسیلا، صیربیستان پرزیدنتی آلکساندر ووجیج، یونانیستان باش ناظیری آلکسیس چیپراس و بولغاریستان باش ناظیری بویکو بوریسوو ایله گؤروشوب.
اوکتای، تورکیه‌نین منطقه‌دکی اؤلکه‌لرله تاریخی و مدنی باغ‌لاری ایله بیرگه ایقتیصادی ماراق‌لارینا ایشاره ائتدی.
اوکتای،
گئنیش بیر مکانی‌نین ثابت‌لیگینه قاتقی سونابیله‌جک پوتانسیله مالیک اولان و بونو تامین ائدن تورکیه اوچون بالکان‌لار دا چوخ اهمیت‌لی. سویداش‌لاریمیزین و اجدادلار یادیگارلاریمیزی یئرلشدیگی بو منطقه‌ ایله موناسیبت‌لریمیزی هر زامان گوجلو توتمالیییق. بالکان‌لاردا اوزون موددت‌لی باریش و امکداش‌لیق موحیطی‌نین یارادیلماسی تورکیه‌نی یاخین‌دان ماراقلاندیریر." دئدی.
اوکتای، گؤروشمه‌لرده تورکیه‌نین آوروپا بیرلیگین‌دن گؤزلنتی‌لری، بالکان‌لارداکی منطقه‌ای امکداش‌لیق مسئله‌لری، انرژی و گوچمن باش‌لیق‌لاری‌نین موذاکیره اولوندوغونو بیلدیریب.
ایسلام ضدیتی و اجنبی دوشمنچی‌لیگی‌نین گلدیگی مرحله‌یه توخونولدوغونو بیلدیریب.
رومانیا باش ناظیری دانسیلا ایله کئچیریلن گؤروشمه‌لرده تورکیه‌نین آوروپا بیرلیگی عضو‌لوگو ده گوندمه گلدی.
دانسیلا، بوخارست‌ده بیر آوروپا بیرلیگی-تورکیه ایجلاسی کئچیریلمه‌سی اوچون تورکیه‌نین یانیندا اولدوق‌لارینی ایفاده ائتدی.
پرزیدنت معاوینی اوکتای ایله رومانیا باش ناظیری ساغلیق توریزمی موضوعسوندا دا فیکیر موبادیله‌سی آپاریب.
تورکیه‌دکی شهر خسته‌خانا‌لاری کونسئپتی‌نین تورک فیرما‌لاری طرفین‌دن رومانیادا حیاتا کئچیریله‌بیله‌جیگی دانیشیلیب.
پرزیدنت معاوینی اوکتایین همصدرلیگینی آپاردیغی تورکیه-رومانیا بیرگه ایقتیصادی کومیسیونونون ایجلاسی‌نین بو ایل کئچیریلمه‌سی موضوعسوندا دا فیکیر بیرلیگینه گلینیب.
